CELEX: 32005D0510
Language: sl
Date: 2005-06-14 00:00:00
Title: 2005/510/Euratom: Odločba Komisije z dne 14. junija 2005 o pristopu Evropske skupnosti za atomsko energijo k „Skupni konvenciji o varnem ravnanju z izrabljenim jedrskim gorivom in o varnem ravnanju z radioaktivnimi odpadki“(notificirano pod dokumentarno številko K(2005) 1729)

16.7.2005   
            
            
               SL
            
            
               Uradni list Evropske unije
            
            
               L 185/33
            
         
      ODLOČBA KOMISIJE
   
   z dne 14. junija 2005
   o pristopu Evropske skupnosti za atomsko energijo k „Skupni konvenciji o varnem ravnanju z izrabljenim jedrskim gorivom in o varnem ravnanju z radioaktivnimi odpadki“
   (notificirano pod dokumentarno številko K(2005) 1729)
   (2005/510/Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti za atomsko energijo in še zlasti drugega odstavka člena 10 Pogodbe,
   ob upoštevanju Sklepa Sveta 2005/84/Euratom (1) z dne 24. januarja 2005 o pristopu Evropske skupnosti za atomsko energijo k „Skupni Konvenciji o varnem ravnanju z izrabljenim jedrskim gorivom in o varnem ravnanju z radioaktivnimi odpadki“,
   ob upoštevanju naslednjega:
   
               (1)
            
            
               Dvaindvajset držav članic so pogodbenice Skupne konvencije.
            
         
               (2)
            
            
               Evropska skupnost za atomsko energijo pristopa k Skupni konvenciji –
            
         SPREJELA NASLEDNJO ODLOČBO:
   Člen 1
   Odobri se pristop k Skupni konvenciji v imenu Evropske skupnosti za atomsko energijo.
   Besedili Skupne konvencije in deklaracije Evropske skupnosti za atomsko energijo sta priloženi k tej odločbi v skladu z določbami člena 39(4)(iii) Skupne konvencije.
   Člen 2
   Takoj po sprejemu te odločbe se Deklaracija, priložena k tej odločbi deponira pri generalnem direktorju Mednarodne agencije za atomsko energijo, ki je depozitar Skupne konvencije s pismom, ki ga podpiše vodja delegacije Evropske komisije pri mednarodnih organizacijah na Dunaju.
   
      V Bruslju, 14. junija 2005
      
         
            Za Komisijo
         
         Andris PIEBALGS
         
         
            Član komisije
         
      
   
   
      (1)  UL L 30, 3.2.2005, str. 10.
   
      Deklaracija o pristopu Evropske skupnosti za atomsko energijo v skladu z določili člena 39(4)(iii) Skupne konvencije o varnem ravnanju z izrabljenim jedrskim gorivom in o varnem ravnanju z radioaktivnimi odpadki
      Naslednje države so članice Evropske agencije za atomsko energijo: Kraljevina Belgija, Češka republika, Kraljevina Danska, Zvezna republika Nemčija, Republika Estonija, Helenska republika, Kraljevina Španija, Francoska republika, Irska, Italijanska republika, Republika Ciper, Republika Latvija, Republika Litva, Veliko vojvodstvo Luksemburg, Republika Madžarska, Republika Malta, Kraljevina Nizozemska, Republika Avstrija, Republika Poljska, Portugalska republika, Republika Slovenija, Slovaška republika, Republika Finska, Kraljevina Švedska, Združeno kraljestvo Velika Britanija in Severna Irska.
      Skupnost izjavlja, da se členi 1 do 16, 18, 19, 21 in 24 do 44 Skupne konvencije nanašajo nanjo.
      Skupnost ima pristojnosti, ki jih deli z zgoraj navedenimi državami članicami za področja iz členov 4, 6 do 11, 13 do 16, 19 in 24 do 28 Skupne konvencije, kot je to določeno v členu 2(b) Pogodbe o ustanovitvi Evropske skupnosti za atomsko energijo in v ustreznih členih, Poglavje 3, z naslovom „Zdravje in varnost“, Naslov II.